DCORP ติดบ่วง Cash Balance ยาวถึง 2 ก.ค.หลังวานนี้พุ่งแรง 15% มูลค่าซื้อขายเฉียด 150 ลบ.
DCORP ติดบ่วง Cash Balance หลังวานนี้วิ่งแรง 15% มูลค่าซื้อขายเฉียด 150 ลบ. เริ่มวันนี้-2 ก.ค.60
12 มิ.ย. 2561

ตลาดหลักทรัพย์แห่งประเทศไทย (ตลท.) ประกาศรายชื่อหลักทรัพย์ที่เข้าข่ายมาตรการกำกับการซื้อขายระดับ 1 : Cash Balance โดยหลักทรัพย์บริษัท ดีมีเตอร์ คอร์ปอเรชั่น จำกัด (มหาชน) หรือ DCORP เข้าเกณฑ์ดังกล่าว โดยมีผลตั้งวันที่ 12 มิ.ย. 2561 สิ้นสุด 2 ก.ค. 2561
โดยวานนี้ราคาหุ้น DCORP ปรับตัวขึ้นแรง ปิดตลาดที่ 3.50 บาท บวก 0.46 บาท หรือ 15.13% ด้วยมูลค่าซื้อขาย 146.17 ล้านบาท
ขณะที่เช้าวันนี้ DCORP ชี้แจงว่า บริษัทไม่มีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป นอกจากนี้ บริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย